Üldkohtu (kuues koda) 27. septembri 2012. aasta otsus – Dura Vermeer Infra vs. komisjon
(kohtuasi T‑352/06)
Konkurents – Kartellikokkulepped – Tee-ehitusel kasutatava bituumeni Madalmaade turg – EÜ artikli 81 rikkumise tuvastamise otsus – Rikkumise süüks panemine – Kaitseõigused
1.                     Kohtumenetlus – Hagimenetluse algatusdokument – Vorminõuded – Ülevaade fakti- ja õigusväidetest – Analoogsed nõuded argumentidele, mis esitatakse väite põhjendamiseks – Argumendid, mida hagiavalduses esitatud ei ole – Üldine viide muudele hagile lisatud dokumentidele – Vastuvõetamatus – Viide teise hageja esitatud hagiavaldusele – Vastuvõetamatus (Üldkohtu kodukord, artikli 44 lõike 1 punkt c ja artikli 48 lõige 2) (vt punktid 21–26 ja 29)
2.                     Konkurents – Liidu eeskirjad – Rikkumised – Süüks panemine – Emaettevõtja ja tütarettevõtjad – Majandusüksus – Hindamiskriteeriumid – Eeldus, et emaettevõtja avaldab tütarettevõtjatele otsustavat mõju, kui ta omab nende aktsia- või osakapitalis 100% osalust – Tõendamiskoormise ümberpööramine ja süütuse presumptsiooni põhimõtte rikkumine – Puudumine (EÜ artiklid 81 ja 82; nõukogu määrus nr 1/2003, artikkel 2) (vt punktid 37–42, 45 ja 46)
3.                     Konkurents – Haldusmenetlus – Vastuväiteteatis – Kohustuslikud andmed – Komisjoni otsus rikkumise tuvastamise kohta – Vastuväiteteatisest erinev otsus – Kaitseõiguste rikkumine – Tingimus – Asjassepuutuva ettevõtja kohustus tõendada uute vastuväidete esitamist (EÜ artiklid 81 ja 82; nõukogu määrus nr 1/2003, artikli 27 lõige 1) (vt punktid 64–68)
4.                     Institutsioonide aktid – Põhjendamine – Kohustus – Ulatus – Konkurentsieeskirju kohaldav otsus – Kohustus käsitleda kõiki haldusmenetluses esitatud faktilisi ja õiguslikke asjaolusid – Puudumine (EÜ artiklid 81, 82 ja 253) (vt punkt 77)
Ese
Nõue tühistada komisjoni 13. septembri 2006. aasta otsus K(2006) 4090 (lõplik), mis käsitleb [EÜ] artikli 81 alusel algatatud menetlust (Juhtum nr COMP/F/38.456 – Bituumen (NL)), hagejat puudutavas osas.
Resolutsioon
1.
Jätta hagi rahuldamata.
2.
Mõista kohtukulud välja Dura Vermeer Infra BV‑lt.